google/wiki40b huggingface dataset:
Kjelkehockey

Kjelkehockey er en variant av ishockey beregnet for utøvere med bevegelsesproblemer, først og fremst de som sitter i rullestol. Den kan også utføres av funksjonsfriske. Idretten sorterer under Norges Ishockeyforbund i Norge.

Historie

Kjelkehockey ble oppfunnet av tre rullestolbrukere på et rehabiliteringssenter i Stockholm i Sverige i 1961. Etter noen års videreutvikling ble det arrangert et Stockholmsmesterskap i 1969, der fem lag deltok. Både handikappede og funksjonsfriske deltok. Etter dette ble sporten introdusert til Norge, og de første landskampene ble arrangert mellom Sverige og Norge. Fra Norge bredte sporten seg til Storbritannia  og britiske rullestolbrukere i 1981. 
Rolf Johansson, tidligere paralympisk mester i rullestolkjøring, ga tidlig på 1980-tallet en kjelkehockeyslede til Dick Loiselle, som var president for Sommer-OL 1976 i Montréal i Canada, under den betingelsen at Loiselle introdusere kjelkehockey i Canada. Loiselle bidro til spredningen av sporten i Canada, og i 1993 ble Sledge Hockey of Canada etablert som et nasjonalt idrettsforbund. 
I 1982 arrangerte Norge og Sverige en oppvisningskamp under ski-VM i Oslo. 4 år senere, i 1986 ble det arrangert et uoffisielt VM i kjelkehockey, der Sverige, Norge og England deltok. Der ble det også konkurrert i ispigging, langrenn og utfor. I 1991 ble det første World cup i kjelkehockey arrangert, med deltakelse fra fem nasjoner, der Canada vant. 
I paralympisk sammenheng var kjelkehockey demonstrasjonsgren ved de paralympiske vinterlekene 1976 i Örnsköldsvik. I 1994 ble kjelkehockey med som ordinær øvelse, som en del av paralympiske vinterleker 1994 på Lillehammer. Siden dette har kjelkehockey vært en fast øvelse i de paralympiske vinterlekene.
Norge har vært svært framgangsrike i kjelkehockey, og vant gull i de paralympiske vinterlekene i Nagano i 1998. Det norske landslaget har i de senere år også hevdet seg i verdenstoppen med sølv i paralympics i Salt Lake City 2002 og i Torino 2006. Norge har gull fra VM i Sverige i 2004 og sølv fra VM i USA i 2008. Norge er regjerende europamestere fra mesterskapet i Italia i 2007.

Regler

Kjelkehockeyspillerne tar seg fram med to køller med små pigger som gjør det lettere å ta seg fram over isen. Køllene brukes også til å slå pucken. Hver omgang av kjelkehockey varer i 15 minutter. Kjelkehockey er en av de mest populære idrettene i de paralympiske vinterlekene.
Inermoleiopus

Levevis

Larvene lever i død ved.

Utbredelse

Slekten er utbredt i Afrika.
Stamsund fyr

Stamsund fyr lå i Stamsund i Vestvågøy kommune i Nordland. Fyret ble opprettet 1. januar 1859 og var et fiskefyr. Det ble nedlagt og erstattet av ei fyrlykt i 1943.
Paulus' tredje brev til korinterne

Paulus' tredje brev til korinterne er et apokryfisk skrift fra oldkirken, skrevet på gresk av en ukjent forfatter ca år 150 eller noe senere, og med urette tilskrevet Paulus.
Brevet utgir seg for å være en oppfølger til de to kanoniske korinterbrevene, og inngår i en kontekst av apokryfe brev som drøfter gnostisismen. I det korte Korinternes brev til Paulus fortelles det at Korintermenigheten har blitt oppsøkt av de to erkekjetterne Simon Magus og Kleobios, og om flere kjetterske påstander som disse har kommet med. Paulus' tredje brev til korinterne er et svar på dette brevet, og «Paulus» tilbakeviser kjetteriet i sitt svar: «Brevet har til hensikt å avvise gnostiske oppfatninger om at det ikke er Gud, men en halvgud, en 'demiurg', som har skapt verden, og at GTs profeter ikke skulle være sendt av Gud. Brevet vil også forsvare at Jesus hadde en menneskekropp, og at de dødes oppstandelse omfatter både sjel og kropp.» Gjennom å låne Paulus' navn har den ukjente forfatteren og de som senere har sirkulert og brukt teksten forsøkt å gi ekstra tyngde til sin kamp mot vranglæren.
Begge brevene har senere vært redigert inn som en del av den større Paulus' gjerninger. Brevet har tidligere vært regnet som del av Bibelens kanon av den syriske og den armenske kirke. Teksten er oversatt til norsk i antologien Tidligkristne apokryfer, 2011, sammen med Korinternes brev til Paulus.
Cimicoidea

Utseende

Medlemmene i denne gruppen varierer svært mye i utseende, men alle er små til middelsstore teger. Kroppsformen er ganske variabel, en god del arter har reduserte vinger.

Levevis

Medlemmene i Cimicoidea er rovdyr eller blodsugere. De bruker sine spisse sugesnabler til å punktere byttet, og suger ut kroppsvæsker. Noen, særlig i familien Anthocoridae, er regnet som nyttedyr fordi de bidrar til å holde bestandene av skadeinsekter ned, blant annet i fruktdyrking. På den andre siden kan de blodsugende artene, særlig veggdyret (Cimex lectularius) medføre et visst ubehag for mennesker.
Cochliopalpus

Utseende

Nokså store, brunlige eller brunrøde og svarte trebukker. Antennene er noe kortere enn kroppen. Pronotum er sylindrisk, dekkvingene parallellsidige.

Utbredelse

Slekten er utbredt i det østlige og sørlige Afrika.
Aztekisk skrift

Aztekisk skrift er et piktografisk og ideografisk skriftsystem som blei brukt i det sentrale Mexico av aztekerne til å skrive klassisk nahuatl. De fleste aztekiske kodeksene skrevet med dette skriftsystemet blei brent etter spanjolenes erobring av Amerika.
De aztekiske skrifttegna har ingen fast verdi, og tekstene må leses omtrent på samme måte som en rebus. De eneste standardiserte tegna er for enkelte planter, dyr, kroppsdeler, naturfenomener og kulturelle objekter, samt navna på de 20 første dagene i kalenderen.
Den aztekiske skrifta stammer sannsynligvis fra zapotekisk skrift, og har mange fellestrekk med mixtekisk skrift.
FNs generalforsamling

FNs generalforsamling eller FNs hovedforsamling er et av hovedorganene i De forente nasjoner (FN). Forsamlingen består av alle FNs medlemsland og møtes i ordinære årlige sesjoner ledet av en president valgt av forsamlingen. 
Den første sesjonen fant sted 10. januar 1946 i London og talte 51 representanter. I dag møter forsamlingen i ordinære sesjoner i FN-bygningen i New York. 
Regulære årlige sesjoner holdes normalt fra september til desember. I tillegg kan forsamlingen innkalles til ekstraordinære sesjoner. Forsamlingens sammensetning, funksjon, myndighet og prosedyrer er nedfelt i FN-charterets kapittel IV.
Vedtak i viktige saker – som freds- og sikkerhetsspørsmål, valg av medlemmer til Sikkerhetsrådet og andre organer, samt budsjettsaker – krever to tredels flertall. Andre saker blir avgjort ved simpelt flertall. Hvert land har én stemme. Prinsippet med at små og store land har lik stemmevekt betyr at en teoretisk koalisjon som til sammen utgjør 8 % av verdens befolkning kan utgjøre et to tredels flertall.
Generalforsamlingen velger etter forslag fra Sikkerhetsrådet, FNs generalsekretær.
Undelstad

Undelstad er et boligområde rundt Undelstad gård i Asker. Postnummer er 1387 Asker. 
Byggingen startet i 1958 da bonden på Undelstad gård solgte eiendommer i det som ble hetende Undelstadlia. Senere bygslet den samme bonden ut eiendommer opp på flaten langs dagens Undelstadveien og Undelstad Terrasse. Der ble hovedsakelig rekkehusbebyggelse oppført som ble malt i forskjellige farger. Husene ble avbildet i Jotuns fargekart. 
Nærliggende områder er Høn og Båstad.
De første innbyggerne pendlet til Oslo med toget som de tok fra Høn stoppested. Der var det i det lille bygget på perrongen et postkontor. Utenfor stasjonen var det kolonialbutikk. På stasjonen var en benk, under denne satte togpendlerene igjen sine kalosjer de brukte når de krysset de sølete jordene. Motorveien ble først bygget ut langs Undelstadlia rundt 1970.
På flaten i Undelstadveien var det de første årene grønnsaksbod der den lokale grønnsaksbonden solgte av årets grøde. Nær dette stedet ble butikken «Markestad» oppført. Butikken drev fremdeles i mai 2000. Den ble senere nedlagt etter en kort periode med tyrkisk drevet butikk i de samme lokaler. Lokalene ble senere brukt til lager og youghurtproduksjon og senere til kontorer. Høsten 2019 er det planlagt byggestart for et nytt bygg på eiendommen med 12 nye leiligheter (https://www.undelstadpark.no/?utm_source=budstikka&utm_medium=push&utm_campaign=undelstadpark)
Zetra

Hurtigløpsbanen

Det tidligere Jugoslavia (eller Bosnia-Hercegovina) hadde få eller ingen skøytetradisjoner da Sarajevo i 1978 ble tildelt de olympiske vinterlekene for 1984. Dermed måtte føderasjonens første kunstisbane for hurtigløp bygges. Denne banen sto ferdig sammen med resten av olympiakomplekset Zetra i november 1982, og samme sesong ble junior-VM holdt her. Etter de olympiske lekene var det aktivitet på banen, med bl.a allround-VM for kvinner i 1985 og EM allround i 1991. I sistnevnte mesterskap vant Johann Olav Koss sitt eneste EM-gull. 
Med krigens ødeleggelser falt noe av grunnlaget for hurtigløpssporten i Bosnia-Hercegovina vekk. Det er i dag ingen planer om å reparere hurtigløpsbanen i dette komplekset.
Prince (artist)

Bakgrunn

Prince Rogers Nelson var sønn av jazzpianisten John L. Nelson og Mattie Shaw. Navnet Prince Rogers Nelson kommer fra farens jazztrio The Prince Rogers Trio. Foreldrene skilte seg etter at Princes søster, Tika Evene, kom til verden i 1960, og moren fant seg en ny kjæreste. Prince gikk dårlig sammen med sin stefar og bodde derfor en periode hos sin far, som for øvrig gav ham hans første gitar. Han flyttet senere inn hos sin venn Andre Andersons (senere kjent som Andre Cymone) familie, som bodde i samme nabolag.
Prince var tidlig et stort talent når det gjaldt å spille musikkinstrumenter og lærte både trommer, keyboard og gitar i en tidlig alder.

Karriere

Han regnes for en på alle måter å ha vært en talentfull musiker og han har vært meget produktiv. En av de mest kjente sangene hans er den store 1980-tallsslageren «Purple Rain». Han stod også bak en rekke andre store hits gjennom 1980-, 1990-, og 2000-tallet. Andre artister har også hatt suksess med låter skrevet av Prince, blant andre Sinéad O'Connor med «Nothing Compares 2 U», The Bangles med «Manic Monday» og Chaka Khan med «I Feel for You».
Prince opptrådte ofte med forskjellige kostymer og teatralske numre. Han var kjent for å ha vært en provokativ artist i deler av sin karriere.
Paisley Park Studios i Chanhassen fungerte som innspillingstudio, filmstudio og bolig for Prince. Hans utgivelser ble utgitt på Paisley Park Records fra 1985 til 1994.
Prince hadde også en intensjon før sin død om å gjøre Paisley Park Studios åpen for publikum slik som Elvis Presleys hjem Graceland.
Prince var tilhenger av Jehovas vitner siden 2001.
Ishockey-VM 2020 (toppdivisjonen)

Format

I gruppespillet vil 16 lag fordelt på 2 grupper (med 8 lag i hver) spille syv gruppespillskamper mot på forhånd kjente motstandere. Med seier i ordiner spilletid vil laget ta 3 poeng, med seier på overtid eller etter straffeslagskonkurranse vil laget ta 2 poeng og med tap på enten overtid eller straffeslag ta 1 poeng. Tap i ordinær spilletid gir null poeng.
De fire høyest rangerte lagene i hver gruppe går videre til kvartfinalene som spilles på tvers av gruppene. Vinneren i hver gruppe møter nr. 4 fra den motsatte gruppen mens nr. 2 møter nr. 3 fra den motsatte gruppen. Lagene som ender på 5. til 7. plass har spilt ferdig i årets turnering. De to lagene som samlet sett oppnår de dårligste plasseringene rykker ned til divisjon I gruppe A for 2020. Hvis Latvia eller Hviterussland (som er vertsnasjon for VM i 2021) ender sist i sine respektive gruppe og dermed er blant de to samlet sett dårligt plasserte lagene vil laget som samlet sett ender på en 14. plass rykke ned til divisjon I gruppe A istedet.
Politiets utlendingsinternat

Historie

Trandum internat ble overtatt av Politiets utlendingsenhet 1. juli 2004 og etablert med nye bestemmelser etter ønske fra regjeringen om å skille de internerte etter utlendingsloven fra vareteksfengslede for straffelovbrudd.

Oppslag i media om interneringsforhold

Helt siden Oslo politidistrikt tok i bruk internatet på Trandum i år 2000 har det vært jevnlige medieoppslag om kritikk av forholdene, ofte målbært av internertes advokater. Maria Wasvik ved Antirasistisk Senter har i sin gjennomgang av kritikken fremhevet tre aspekter som har vært særlig kontroversielle. For det første at personer som ikke har gjort noe straffbart holdes pågrepet og internert, også barn. (Strengt tatt er brudd på utlendingsloven straffbart, men internering ved utlendingsinternatet er ikke soning for straff.) For det andre mener Wasvik at det er en utstrakt bruk av tvangsmidler, slik som sikkerhetsceller. For det tredje er internatet dårlig tilpasset langtidsopphold. Politiet har i stor grad forsøkt å gjøre forbedringer i henhold til kritikken.
Utlendingsinternatet har gjennom årene også fått kritikk fra Sivilombudsmannen, Europarådets torturkomité og andre. PU har jobbet kontinuerlig med forbedringspunkter. 
Sivilombudsmannen påpekte i 2015 på nytt en rekke kritikkverdige forhold ved Politiets utlendingsinternat på Trandum. Dette framgår av Sivilombudsmannens Besøksrapport fra Politiets utlendingsinternat  på Trandum 19.-21. mai 2015 og senere korrespondanse mellom Sivilombudsmannen og Politiets utlendingsenhet.
Thyholm

Thyholm er en halvøy i Danmark. Den utgjør den sørligste delen av Thy og ligger i Limfjorden nord for Struer. Thyholm er forbundet med Nørrejyske Ø og resten av Thy via den smale landtangen Draget. Mot sør fører Oddesundbroen til resten av Jylland, og mot øst danner en demning forbindelse til Jegindø.
Thyholm og Jegindø er nå en del av Struer kommune i Region Midtjylland. Fra 1970 til 2006 var Thyholm kommune en av de minste kommunene i Danmark og inngikk i Ringkjøbing amt. Historisk er Thyholm en del av Refs herred og inntil 1970 hørte området til Thisted amt.
Bergelme

Bergelme (norr. Bergelmir) er i norrøn mytologi den eneste jotnen som overlever den flodbølgen av blod som skyller over verden når Odin og brødrene hans, Vilje og Ve, dreper Yme. Bergelme og hans kone kommer seg unna i en båt, og rømmer inn i tåkeheimen. Æsene fikk dermed ikke gjort helt slutt på jotnene.
Bergelme er sønnesønn til Yme (Aurgelmir), og sønn av Thrudgelmir.
Alt for Rognan

Alt for Rognan var en realityserie som ble sendt på TV 2 høsten 2006. De hadde Tom Sterri som prosjektleder fra tv2, med noen millioner i prosjektet Alt for Rognan. Serien ble kåret til beste reality under Gullruten 2007.
Programmet gikk ut på at 10 helt vanlige menn fra strandstedet Rognan i Saltdal kommune, Nordland skulle sette opp en revy på Chat Noir. Dette oppdraget skulle de gjennomføre på bare noen få måneder. Revyen hadde premiere 16. november 2006. Kort tid etter hadde kompaniet solgt 15 000 billetter, og tjent sin første million. 
Siste forestilling på Chat Noir ble spilt 24. mars 2007, og deretter har Rognankompaniet vært på norgesturné med revyen. Sommeren 2007 opptrådte kompaniet på hjemstedet Rognan med sin nye revy «Sirkus Rognan». Denne revyen ble senere også satt opp i Tønsberg. 
Høsten 2007 er Rognankompaniet på ny norgesturné, og 24. november er det ny forestilling på Chat Noir.
Tilsammen spilte «Alt for Rognan» 289 forestillinger, og rundt 130 000 mennesker så forestillingen.
Crash (1974)

Crash er en norsk dramafilm fra 1974, skrevet og regissert av Rolf Clemens.
Filmen hadde premiere 18. november 1974.
Karim Hafez

Landslaget

Han ble tatt ut i Egypts bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Blood Orgy of the She Devils

Handling

Mara (Lila Zaborin) er en heks som regjerer over en liten gruppe tilhengere med overnaturlige evner som har søkt tilflukt i et øde slott. Her lurer hun intetanende unge kvinner til seg som viser seg å være reinkarnasjoner av hekser. Gruppen forlyster seg med demontilbedelse, voodoo og menneskeoffring. De benytter sine magiske krefter for å tilintetgjøre de som forsøker å sette en stopper for dem, men får etterhvert uventet stor motstand fra Dr. Helsford (Victor Izay), en professor i parapsykologi.

Om filmen

En lavbudsjett skrekkfilm med tydelig B-preg regissert av Ted V. Mikels, som forøvrig ble kjent for en rekke mer eller mindre utskjelte lavbudsjett skrekkfilmer på 1960- og 1970-tallet. Han omtales ofte som en «Z movie director» og er ellers kjent for den omtalte «filmkalkunen» The Astro-Zombies fra 1969 og The Corpse Grinders fra 1972.
Blood Orgy of the She Devils blir på de fleste filmnettsteder omtalt som en filmkalkun med et veldig lavbudsjettpreg med påfølgende dårlige spesialeffekter og skuespillerprestasjoner. Uttalelsen: «so bad it's good» er en gjenganger på flere nettsteder. Flere nettsteder mener filmen har hentet mye inspirasjon fra den kritikerroste Rosemary's Baby, men at den ender opp som en kjedelig og amatørmessig etterligning. Filmnettstede Moria.com skriver blant annet at «Mikels was clearly influenced by the then recent success of Rosemary’s Baby (1968) and the whole fascination with matters occult that came out of The Age of Aquarius. The film though is rather poor and more to the point dull. There is no real plot». Nettsiden chainsawfodder.com uttrykker derimot mere begeistring for filmen og skriver blant annet: «I personally love watching his movies and this one is no exception. This is one of Mikels' classics so I suggest you check it out if you are a fan of b-movies.».
Filmen ble utgitt på video i Norge ca. 1982.
Karens Jul

Karens Jul er en novelle av den norske naturalistiske forfatteren Amalie Skram. Novellen ble publisert i julenummeret av den danske avisen Politiken i 1885. 
«Karens Jul» ble trykt på tysk i 1891 og i 1892 kom den ut i bokform første gang som en del av samlingen Forraadt utgitt av Det Schubotheske Forlag i København. I tillegg til «Karens Jul» inneholdt boken «Madam Høiers Leiefolk», «In Asiam profectus est» og «Forraadt».

Handling

Fortellingen starter med historien til et ferjemannshus. Novellens hovedperson, Karen, blir funnet i ferjemannshuset av en politimann. Hun har et nyfødt barn og har søkt tilflukt for kulden i huset fordi Madam Olsen, hennes arbeidsgiver og beskytter, har reist bort og ligger syk på landet. Karen overtalte politimannen til å la henne få bo i huset i tre dager til, selv om han helst mente at hun burde melde seg til fattigvesenet. Etter at de tre dagene hadde gått, finner politimannen Karen og barnet ihjelfrosset. Den første arbeidsdagen etter juleferien ble skuret revet for at «det ikke skal være tilholdssted for «alskens løsgjengere.»
Nice-traktaten

Beskrivelse

Nice-traktaten definerte fordelingen av de enkelte medlemslandenes representanter i Rådet for Den europeiske union etter utvidelsene. Traktaten sørget også for å utvide antall seter i Europaparlamentet til 732.
Spørsmålet om en reduksjon av Europakommisjonens størrelse, ble delvis løst: Traktaten erklærte at når antall medlemsland utvides til 27, skal antall medlemmer i Europakommisjonen reduseres til færre enn 27, men uten å spesifisere det nøyaktige antallet. Man ble imidlertid enige om at Tyskland, Frankrike, Storbritannia, Italia og Spania mistet en kommissær hver etter 1. januar 2005.
Avtalen åpnet for å opprette spesialdomstoler, som er underordnet Domstolen og Retten (tidligere Den europeiske første-instans domstolen), for å håndtere spesielle områder som f.eks. patenter og personalsaker. ( Se utdypende artikkel om Personalretten.)
Nice-traktaten lovfestet også et nytt regelverk for et tettere samarbeid mellom EU-landene. Det tidligere regelverket i Amsterdamtraktaten hadde hittil ikke blitt tatt i bruk, og ble ansett som ubrukelige.
Traktaten inneholdt også tiltak som håndterte de finansielle konsekvensene i kjølvannet av opphøret av EKSF-traktaten (1951) den 23. juli 2002.
Som en reaksjon på de forfeilede sanksjoner mot Østerrike, etter at en koalisjonsregjering som inkluderte Jörg Haiders nasjonalistiske parti hadde kommet til makten, hadde det oppstått en frykt i EU overfor nasjonalisme i fremtidige EU-land som en destabiliserende faktor i hele EU-samarbeidet. Resultatet ble at Nice-traktaten lovfestet formelle regler for anvendelser av sanksjoner mot et medlemsland.
Girkasse

Girkasse er en del av drivverket – kraftoverføringen eller transmisjonen i en bil eller helikopter som er det systemet som overfører motorkraft til drivhjulene. Girkassens oppgave er å overføre og tilpasse dreiemomentet ved hjelp av tannhjul i forskjellige dimensjoner slik at det er samsvar mellom behovet for drivkraft, motorens turtall og fartøyets hastighet. 
I en bil med manuell girkasse velger føreren utvekslingsforholdet med girspaken, mens automatiske girkasser tilpasser utvekslingsforholdet automatisk. Halvautomatiske girkasser gir elektronisk styrt til- og frakobling (clutching) ved girskifte. Elektronisk (data-)styrte girkasser (flere ulike modeller) gir føreren muligheter til å velge automatisk kjørestil med vekt på økonomi eller kraft, og valg mellom helautomatisk eller halvautomatisk med manuell styring av hvilken utveksling som skal brukes.
En forbrenningsmotor opererer vanligvis over en skala fra 600 til omtrent 6 000 omdreininger per minutt (dette varierer riktignok fra motortype til motortype, og er vanligvis lavere for dieselmotorer), mens bilens hjul roterer fra null omdreininger per minutt til omkring 2 500 o/min.
En forbrenningsmotor yter sitt høyeste dreiemoment midt i turtallsskalaen, mens en bil som regel har bruk for høyt dreiemoment når den skal forflytte seg fra stillestående eller i svært lav fart. Derfor behøves et system som kan overføre motorkreftene og gjøre det mulig å levere et høyt dreiemoment ved lave hastigheter, men også fungere i høy hastighet. Denne konverteringen ivaretas av girkassen.
De fleste girkasser brukt i personbiler og lastebiler er laget av støpejern, selv om aluminium også er brukt for å spare vekt. Girkassen inneholder to akslinger (noen nyere Volvo-modeller har tre), hvorav den ene, ofte kalt en kubbe har et antall faste tannhjul. Den andre akslingen har et likt antall fritt roterende tannhjul som går i inngrep med tannhjulene på kubben. Når et gir velges, låses et av de fritt roterende tannhjulene fast til akselen slik at den blir med rundt. Det er flere måter å låse tannhjulene til akslinghen på. Mest brukt i moderne biler er synkronringer som står mellom tannhjulene. Disse har en anordning som tilpasser farten på tannhjulene før en klokopling sørger for fast inngrep. Motorsykler og noen sportsbiler har bare klokopling, dette kalles halvsynkronisert gir. På eldre, usynkroniserte girkasser flyttes selve tannhjulene fram og tilbake på akselen. Her er det nødvendig å tilpasse hastigheten på tannhjulene manuelt ved hjelp av turtallet på motoren. I sammenheng med dette brukes ofte en teknikk som kalles dobbeltclutching, som innebærer at man trykker inn clutchen, setter giret i fri og slipper ut clutchen igjen for å tilpasse turtallet. Til slutt trykkes clutchen inn igjen og man setter giret i neste posisjon.
Deepwater Horizon (film)

Handling

En historie satt til Deepwater Horizon, en borerigg langt fra land, som eksploderte i 2010 og som forårsaket det verste oljesølet i amerikansk historie.